title: 2007/436/CE,Euratom: Decizia Consiliului din 7 iunie 2007 privind sistemul de resurse proprii al Comunităților Europene

text:
               23.6.2007

               RO

               Jurnalul Oficial al Uniunii Europene

               L 163/17

      DECIZIA CONSILIULUI

   din 7 iunie 2007
   privind sistemul de resurse proprii al Comunităților Europene
   (2007/436/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 269,
   având în vedere Tratatul de instituire a Comunității Europene a Energiei Atomice, în special articolul 173,
   având în vedere propunerea Comisiei,
   având în vedere avizul Parlamentului European (1),
   având în vedere avizul Curții de Conturi (2),
   având în vedere avizul Comitetului Economic și Social European (3),
   întrucât:

               (1)

               Reuniunea Consiliului European de la Bruxelles din 15 și 16 decembrie 2005 a conchis, inter alia, că normele privind resursele proprii ar trebui să stea sub semnul obiectivului general al echității. Aceste norme ar trebui, prin urmare, să ofere asigurări, în corelare cu concluziile relevante ale Consiliului European de la Fontainebleau din 1984, că niciunul dintre statele membre nu suportă o sarcină bugetară excesivă în raport cu nivelul său relativ de prosperitate. Este adecvat, prin urmare, să se introducă dispoziții privitoare la anumite state membre.

               (2)

               Sistemul de resurse proprii al Comunităților trebuie să asigure resurse adecvate pentru dezvoltarea ordonată a politicilor Comunităților, fiind supus unei discipline bugetare stricte.

               (3)

               În sensul prezentei decizii, venitul național brut (VNB) ar trebui definit ca fiind VNB anual la prețul pieței, astfel cum este furnizat de Comisie în procesul de aplicare a Sistemului european de conturi naționale și regionale din Comunitate (denumit în continuare „SEC 95”), în conformitate cu Regulamentul (CE) nr. 2223/96 al Consiliului (4).

               (4)

               În vederea tranziției, din motive bugetare și de resurse proprii, de la SEC 79 la SEC 95 și în scopul de a păstra neschimbată contravaloarea resurselor financiare puse la dispoziția Comunității, Comisia a recalculat, în conformitate cu articolul 3 alineatele (1) și (2) din Decizia 2000/597/CE, Euratom a Consiliului din 29 septembrie 2000 privind sistemul de resurse proprii al Comunităților Europene (5), plafonul resurselor proprii și plafonul creditelor pentru angajamente, exprimate cu două zecimale, pe baza formulei cuprinse în articolul respectiv. La 28 decembrie 2001, Comisia a comunicat noile plafoane Consiliului și Parlamentului European. Plafonul resurselor proprii a fost stabilit la 1,24 % din totalul VNB-urilor statelor membre la prețul pieței, iar un plafon de 1,31 % din totalul VNB-urilor statelor membre a fost stabilit pentru creditele pentru angajamente. Consiliul European din 15 și 16 decembrie 2005 a ajuns la concluzia că aceste plafoane ar trebui păstrate la nivelurile lor actuale.

               (5)

               În scopul de a păstra neschimbată contravaloarea resurselor financiare puse la dispoziția Comunităților, este adecvat să se adapteze aceste plafoane exprimate în procent din VNB în cazul modificărilor SEC 95 care presupun o schimbare importantă a nivelului de VNB.

               (6)

               În urma punerii în aplicare în legislația Uniunii Europene a acordurilor încheiate în timpul rundei Uruguay a negocierilor comerciale multilaterale, nu mai există nicio diferență substanțială între taxele agricole și taxele vamale. Este adecvat, prin urmare, să se elimine aceste distincții din domeniul bugetului general al Uniunii Europene.

               (7)

               În interesul transparenței și al simplității, Consiliul European din 15 și 16 decembrie 2005 a conchis că cota uniformă exigibilă a resursei Taxa pe Valoarea Adăugată (TVA) ar trebui fixată la 0,30 %.

               (8)

               Consiliul European din 15 și 16 decembrie 2005 a conchis că Austria, Germania, Țările de Jos și Suedia beneficiază de cote reduse ale TVA exigibile pe perioada 2007-2013 și că, în aceeași perioadă, Țările de Jos și Suedia beneficiază de reduceri brute ale contribuțiilor lor anuale bazate pe VNB.

               (9)

               Consiliul European din 15 și 16 decembrie 2005 a conchis că mecanismul de corectare în favoarea Regatului Unit este menținut, alături de finanțarea redusă a corectării de care beneficiază Germania, Austria, Suedia și Țările de Jos. Cu toate acestea, după o perioadă de adaptare între 2009 și 2011, Regatul Unit participă pe deplin la finanțarea costurilor extinderii, cu excepția plăților agricole directe și a cheltuielilor legate de piață și a acelei părți a cheltuielilor cu dezvoltarea rurală care derivă din „Secțiunea Garantare” a Fondului European pentru Orientare și Garantare Agricolă (FEOGA). Prin urmare, calculul corectării operate în favoarea Regatului Unit este ajustat prin excluderea progresivă a cheltuielilor alocate statelor membre care au aderat la UE după 30 aprilie 2004, cu excepția cheltuielilor agricole și a celor cu dezvoltarea rurală, menționate mai sus. Contribuția suplimentară a Regatului Unit, care rezultă din reducerea cheltuielilor alocate, nu depășeste, în perioada 2007-2013, suma de 10,5 miliarde EUR, exprimată în termenii prețurilor din 2004. În eventualitatea unei noi extinderi înainte de 2013, cu excepția aderării Bulgariei și a României, suma va fi ajustată în consecință.

               (10)

               Consiliul European din 15 și 16 decembrie 2005 a conchis că articolul 4 paragraful al doilea litera (f) din Decizia 2000/597/CE, Euratom privind excluderea, în țările aderente, a cheltuielilor anuale de preaderare din calculul corectării operate în favoarea Regatului Unit nu se mai aplică la sfârșitul lui 2013.

               (11)

               Consiliul European din 15 și 16 decembrie 2005 a invitat Comisia să întreprindă o analiză completă, de largă acoperire, care să trateze toate aspectele privind cheltuielile UE, inclusiv politica agricolă comună (PAC), precum și toate aspectele privind resursele, inclusiv compensațiile Regatului Unit, și să înainteze un raport în 2008/2009.

               (12)

               Ar trebui adoptate dispoziții care să reglementeze trecerea de la sistemul stabilit prin Decizia 2000/597/CE, Euratom la sistemul introdus prin prezenta decizie.

               (13)

               Consiliul European din 15 și 16 decembrie 2005 a conchis că prezenta decizie intră în vigoare la 1 ianuarie 2007,

         STABILEȘTE PREZENTELE DISPOZIȚII, PE CARE LE RECOMANDĂ STATELOR MEMBRE SPRE ADOPTARE:
   Articolul 1
   Comunităților li se alocă resurse proprii pentru a asigura, în conformitate cu articolul 269 din Tratatul de instituire a Comunității Europene (denumit în continuare „Tratatul CE”) și cu articolul 173 din Tratatul de instituire a Comunității Europene a Energiei Atomice (denumit în continuare „Tratatul Euratom”), finanțarea bugetului general al Uniunii Europene.
   Bugetul general al Uniunii Europene este, fără a aduce atingere altor venituri, finanțat în totalitate din resursele proprii ale Comunităților.
   Articolul 2
   (1)   Constituie resurse proprii înscrise în bugetul general al Uniunii Europene veniturile din:

               (a)

               taxe, prime, sume adiționale sau compensatorii, sume sau factori adiționali, taxe din Tariful Vamal Comun și alte taxe stabilite sau care urmează a fi stabilite de către instituțiile Comunităților în legătură cu comerțul cu țările terțe, taxe vamale la produsele care intră sub incidența Tratatului de instituire a Comunității Europene a Cărbunelui și Oțelului, expirat între timp, precum și contribuții și alte taxe prevăzute în cadrul organizării comune a piețelor de zahăr;

               (b)

               fără a aduce atingere celui de-al doilea paragraf al alineatului (4), aplicarea unei cote uniforme, valabile pentru toate statele membre, a bazelor armonizate de evaluare a TVA, stabilite în conformitate cu normele comunitare. Baza de evaluare care urmează să fie luată în calcul în acest scop nu depășește 50 % din VNB al fiecărui stat membru, astfel cum este definit la alineatul (7);

               (c)

               fără a aduce atingere celui de-al doilea paragraf al alineatului (5), aplicarea unei cote uniforme – care urmează a fi stabilită în conformitate cu procedura bugetară în lumina sumei totale a tuturor celorlalte venituri – aplicate sumei tuturor VNB-urilor statelor membre.

         (2)   De asemenea, constituie resurse proprii înscrise în bugetul general al Uniunii Europene veniturile rezultate din toate taxele noi instituite în cadrul unei politici comune, în conformitate cu Tratatul CE sau Tratatul Euratom, cu condiția ca procedura de la articolul 269 din Tratatul CE sau de la articolul 173 din Tratatul Euratom să fie respectată.
   (3)   Statele membre rețin 25 % din sumele menționate la alineatul (1) litera (a) sub formă de costuri de colectare.
   (4)   Cota uniformă menționată la alineatul (1) litera (b) este fixată la 0,30 %.
   Exclusiv pentru perioada 2007-2013, cota resursei TVA exigibile se stabilește la 0,225 % în cazul Austriei, la 0,15 % în cazul Germaniei și la 0,10 % în cazul Țărilor de Jos și al Suediei.
   (5)   Cota uniformă prevăzută la alineatul (1) litera (c) se aplică VNB-ului fiecărui stat membru.
   Exclusiv pentru perioada 2007-2013, Țările de Jos beneficiază de o reducere brută a contribuției lor anuale la VNB de 605 milioane EUR, iar Suedia de o reducere brută a contribuției sale anuale la VNB de 150 milioane EUR, exprimate în prețurile anului 2004. Aceste sume se adaptează la prețurile curente prin aplicarea celui mai recent coeficient de deflație PIB pentru UE exprimat în euro, astfel cum este furnizat de Comisie, care este disponibil la întocmirea proiectului preliminar de buget. Aceste reduceri brute se acordă după calcularea corectării în favoarea Regatului Unit și a finanțării sale menționate la articolele 4 și 5 din prezenta decizie și nu au niciun efect asupra acesteia.
   (6)   În cazul în care nu este încă adoptat bugetul la începutul exercițiului financiar, cotele de TVA și VNB exigibile existente rămân aplicabile până la intrarea în vigoare a noilor cote.
   (7)   În sensul prezentei decizii, VNB este definit ca VNB pentru anul respectiv la prețurile de piață, astfel cum sunt furnizate de Comisie cu ocazia aplicării SEC 95 conform Regulamentului (CE) nr. 2223/96.
   Dacă modificările SEC 95 determină schimbări semnificative ale VNB astfel cum a fost furnizat de Comisie, Consiliul, hotărând în unanimitate la propunerea Comisiei și după consultarea Parlamentului European, decide dacă aceste modificări se aplică în sensul prezentei decizii.
   Articolul 3
   (1)   Suma totală a resurselor proprii alocate Comunităților pentru a acoperi creditele anuale pentru plăți nu depășește 1,24 % din totalul VNB-urilor statelor membre.
   (2)   Suma anuală totală a creditelor pentru angajamente înscrisă în bugetul general al Uniunii Europene nu depășește 1,31 % din totalul VNB-urilor statelor membre.
   Se menține un raport sistematic între creditele pentru angajamente și creditele pentru plăți, pentru a garanta compatibilitatea dintre acestea și pentru a permite respectarea în anii următori a plafonului de la alineatul (1).
   (3)   Dacă modificările SEC 95 determină schimbări semnificative ale VNB care se aplică în sensul prezentei decizii, plafoanele pentru plăți și angajamente, astfel cum au fost stabilite la alineatele (1) și (2), sunt recalculate de către Comisie folosind următoarea formulă:

   unde t reprezintă cel mai recent an întreg pentru care sunt disponibile date conform Regulamentului (CE, Euratom) nr. 1287/2003 al Consiliului din 15 iulie 2003 privind armonizarea venitului național brut la prețurile pieței („Regulamentul VNB”) (6).
   Articolul 4
   (1)   Regatului Unit i se acordă o corectare a dezechilibrelor bugetare.
   Corectarea se stabilește prin:

               (a)

               calcularea diferenței, în anul financiar precedent, dintre:

                           —

                           partea procentuală a Regatului Unit în totalul bazelor de evaluare a TVA nereduse; și

                           —

                           partea procentuală a Regatului Unit în totalul cheltuielilor alocate;

               (b)

               înmulțirea diferenței astfel obținute cu totalul cheltuielilor alocate;

               (c)

               înmulțirea rezultatului de la litera (b) cu 0,66;

               (d)

               scăderea din rezultatul de la litera (c) a efectelor care rezultă pentru Regatul Unit în urma trecerii de la TVA redusă și a plăților menționate la articolul 2 alineatul (1) litera (c), adică diferența dintre:

                           —

                           ceea ce ar fi trebuit Regatul Unit să plătească pentru sumele finanțate din resursele menționate la articolul 2 alineatul (1) literele (b) și (c), în cazul în care cota uniformă a TVA s-ar fi aplicat la bazele nereduse; și

                           —

                           plățile Regatului Unit în conformitate cu articolul 2 alineatul (1) literele (b) și (c);

               (e)

               scăderea din rezultatul obținut la litera (d) a câștigurilor nete ale Regatului Unit rezultate din creșterea procentului resurselor menționate la articolul 2 alineatul (1) litera (a) reținute de statele membre pentru a acoperi costurile de colectare și cele conexe;

               (f)

               calcularea, la momentul fiecărei extinderi a UE, a unei ajustări a rezultatului de la litera (e) pentru a reduce compensarea, asigurând astfel faptul că cheltuielile nereduse înainte de extindere rămân nereduse după extindere. Ajustarea se efectuează prin reducerea sumei totale a cheltuielilor alocate cu o sumă echivalentă cu cheltuielile anuale de preaderare din țările aderente. Toate sumele calculate astfel sunt reportate în anii financiari ulteriori și se ajustează anual prin aplicarea celui mai recent coeficient de deflație PNB disponibil pentru UE, exprimat în euro, astfel cum a fost furnizat de către Comisie. Acest punct încetează să se aplice de la data la care corectarea urmează să fie bugetată pentru prima dată în 2014;

               (g)

               ajustarea calculului prin scăderea din suma totală a cheltuielilor alocate a sumei totale a cheltuielilor alocate în statele membre care au aderat la UE după 30 aprilie 2004, cu excepția plăților agricole directe și a plăților legate de piață, precum și a acelei părți a cheltuielilor cu dezvoltarea rurală care derivă din FEOGA, „Secțiunea Garantare”.

         Această reducere se introduce progresiv, conform calendarului de mai jos:

               Corectarea Regatului Unit, care urmează să fie bugetată pentru prima dată în anul respectiv

               Procent din cheltuielile legate de extindere (astfel cum sunt definite mai sus) care urmează să fie exclus din calculul corectării operate în favoarea Regatului Unit

               2009

               20

               2010

               70

               2011

               100

         (2)   În perioada 2007-2013, contribuția suplimentară a Regatului Unit, care rezultă din reducerea cheltuielilor alocate menționate la alineatul (1) litera (g), nu depășește 10,5 miliarde EUR, exprimată în prețurile anului 2004. În fiecare an, serviciile Comisiei verifică dacă ajustarea cumulată a corectării depășește această sumă. În scopul acestui calcul, sumele exprimate în prețuri curente sunt convertite în prețurile anului 2004 prin aplicarea celui mai recent coeficient PIB de deflație disponibil pentru UE, exprimat în euro, astfel cum a fost furnizat de către Comisie. În cazul în care se depășește plafonul de 10,5 miliarde EUR, contribuția Regatului Unit se reduce în mod corespunzător.
   În eventualitatea unei noi extinderi înainte de anul 2013, plafonul de 10,5 miliarde EUR se ajustează prin majorare în mod corespunzător.
   Articolul 5
   (1)   Costul corectării este suportat de către celelalte state membre în conformitate cu următoarele norme:

               (a)

               repartizarea costului se calculează mai întâi raportându-se la partea fiecărui stat membru din plățile menționate la articolul 2 alineatul (1) litera (c), Regatul Unit fiind exclus și fără a ține seama de reducerile brute din contribuțiile bazate pe VNB ale Țărilor de Jos și ale Suediei, care sunt menționate la articolul 2 alineatul (5);

               (b)

               aceasta se ajustează apoi în așa fel încât să limiteze contribuția financiară a Austriei, a Germaniei, a Țărilor de Jos și a Suediei la o pătrime din contribuția normală a acestora, rezultată din acest calcul.

         (2)   Corectarea se acordă Regatului Unit printr-o reducere a plăților sale, rezultate din aplicarea articolului 2 alineatul (1) litera (c). Costurile suportate de celelalte state membre se adaugă plăților acestora rezultate din aplicarea pentru fiecare stat membru a articolului 2 alineatul (1) litera (c).
   (3)   Comisia efectuează calculele necesare pentru aplicarea articolului 2 alineatul (5), a articolului 4 și a prezentului articol.
   (4)   În cazul în care la începutul anului financiar bugetul nu a fost încă adoptat, corectarea acordată Regatului Unit și costurile suportate de celelalte state membre, înscrise în ultimul buget adoptat, rămân aplicabile.
   Articolul 6
   Veniturile menționate la articolul 2 se folosesc fără distincție pentru a finanța toate cheltuielile înscrise în bugetul general al Uniunii Europene.
   Articolul 7
   Orice excedent de venit al Comunităților din totalul cheltuielilor efective din cursul anului financiar se reportează pentru anul financiar următor.
   Articolul 8
   (1)   Resursele proprii ale Comunităților, menționate la articolul 2 alineatul (1) litera (a), sunt colectate de către statele membre în conformitate cu dispozițiile de drept intern impuse prin acte cu putere de lege și norme administrative, care, după caz, sunt adaptate pentru a îndeplini cerințele normelor comunitare.
   Comisia examinează la intervale regulate dispozițiile de drept intern pe care i le comunică statele membre, notifică tuturor statelor membre ajustările pe care le consideră necesare pentru a asigura conformitatea acestora cu normele comunitare și raportează la autoritatea bugetară.
   Statele membre pun la dispoziția Comisiei resursele prevăzute la articolul 2 alineatul (1) literele (a), (b) și (c).
   (2)   În conformitate cu procedurile prevăzute la articolul 279 alineatul (2) din Tratatul CE și la articolul 183 din Tratatul Euratom, Consiliul adoptă dispozițiile necesare pentru punerea în aplicare a prezentei decizii și pentru a face posibile controlul colectării, punerea la dispoziția Comisiei și plata veniturilor prevăzute la articolele 2 și 5.
   Articolul 9
   În cadrul reexaminării complete, de largă acoperire, care tratează toate aspectele cheltuielilor, inclusiv PAC, precum și ale resurselor Uniunii Europene, inclusiv compensațiile Regatului Unit, cu privire la care înaintează un raport în 2008/2009, Comisia efectuează o reexaminare generală a sistemului de resurse proprii.
   Articolul 10
   (1)   Fără a aduce atingere alineatului (2), Decizia 2000/597/CE, Euratom se abrogă de la 1 ianuarie 2007. Orice trimitere la Decizia 70/243/CECO, CEE, Euratom a Consiliului din 21 aprilie 1970 cu privire la înlocuirea contribuțiilor financiare ale statelor membre cu resursele proprii ale Comunităților (7), la Decizia 85/257/CEE, Euratom a Consiliului din 7 mai 1985 cu privire la sistemul de resurse proprii ale Comunităților (8), la Decizia 88/376/CEE, Euratom a Consiliului din 24 iunie 1988 privind sistemul de resurse proprii al Comunităților (9), la Decizia 94/728/CE, Euratom a Consiliului din 31 octombrie 1994 privind sistemul de resurse proprii al Comunităților Europene (10) sau la Decizia 2000/597/CE, Euratom se înțelege ca trimitere la prezenta decizie.
   (2)   Articolele 2, 4 și 5 din Deciziile 88/376/CEE, Euratom, 94/728/CE, Euratom și 2000/597/CE, Euratom se aplică în continuare la calcularea și ajustarea veniturilor care provin din aplicarea unei cote uniforme, valabile pentru toate statele membre, la baza de evaluare a TVA determinată uniform și limitată la 50 % și 55 % din PNB sau VNB al fiecărui stat membru, în funcție de anul financiar respectiv, și la calculul corectării dezechilibrelor bugetare acordate Regatului Unit pentru anii 1988-2006.
   (3)   Statele membre rețin în continuare, prin costuri de colectare, 10 % din sumele menționate la articolul 2 alineatul (1) litera (a), care ar fi trebuit să fie puse la dispoziție de către statele membre înainte de 28 februarie 2001 în conformitate cu normele comunitare aplicabile.
   Articolul 11
   Secretarul General al Consiliului notifică statele membre cu privire la prezenta decizie.
   Statele membre notifică fără întârziere Secretarul General al Consiliului cu privire la îndeplinirea procedurilor de adoptare a prezentei decizii în conformitate cu normele lor constituționale.
   Prezenta decizie intră în vigoare în prima zi a lunii următoare primirii ultimei notificări menționate la al doilea paragraf.
   Intră în vigoare la 1 ianuarie 2007.
   Articolul 12
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 7 iunie 2007.

            Pentru Consiliu

            Președintele

         M. GLOS

      (1)  Aviz emis la 4 iulie 2006 (nepublicat încă în Jurnalul Oficial).

      (2)  JO C 203, 25.8.2006, p. 50.

      (3)  JO C 309, 16.12.2006, p. 103.

      (4)  JO L 310, 30.11.1996, p. 1. Regulament, astfel cum a fost modificat ultima dată prin Regulamentul (CE) nr. 1267/2003 al Parlamentului European și al Consiliului (JO L 180, 18.7.2003, p. 1).

      (5)  JO L 253, 7.10.2000, p. 42.

      (6)  JO L 181, 19.7.2003, p. 1.

      (7)  JO L 94, 28.4.1970, p. 19.

      (8)  JO L 128, 14.5.1985, p. 15.

      (9)  JO L 185, 15.7.1988, p. 24.

      (10)  JO L 293, 12.11.1994, p. 9.


title: Decizia Consiliului din 27 iunie 2006 de adaptare a indemnizațiilor prevăzute în Decizia 2003/479/CE privind regimul aplicabil experților și militarilor naționali detașați pe lângă Secretariatul General al Consiliului

text:
               01/Volumul 08

               RO

               Jurnalul Ofícial al Uniunii Europene

               390

         32006D0471

               L 187/32

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 27 iunie 2006
   de adaptare a indemnizațiilor prevăzute în Decizia 2003/479/CE privind regimul aplicabil experților și militarilor naționali detașați pe lângă Secretariatul General al Consiliului
   (2006/471/CE)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 28 alineatul (1),
   având în vedere Tratatul de instituire a Comunității Europene și, în special, articolul 207 alineatul (2),
   având în vedere Decizia 2003/479/CE a Consiliului (1) și, în special, articolul 15,
   întrucât:

               (1)

               Articolul 15 alineatul (7) din Decizia 2003/479/CE prevede că indemnizațiile zilnice și lunare aplicabile experților și militarilor naționali detașați pe lângă Secretariatul General al Consiliului se adaptează în fiecare an, fără efect retroactiv, în funcție de adaptarea salariilor de bază ale funcționarilor de la Bruxelles și Luxemburg.

               (2)

               Ultima adaptare a acestor indemnizații a fost prevăzută în Decizia 2005/442/CE și a produs efecte de la 1 iunie 2005.

               (3)

               Prin Regulamentul (CE, Euratom) nr. 2104/2005 al Consiliului din 20 decembrie 2005 de adaptare, cu efect de la 1 iulie 2005, a remunerațiilor și pensiilor funcționarilor și ale celorlalți agenți ai Comunității, precum și a coeficienților corectori aplicați acestor remunerații și pensii (2), Consiliul a adoptat o adaptare de 2,2 % a remunerațiilor și pensiilor funcționarilor Comunității,

         DECIDE:
   Articolul 1
   (1)   La articolul 15 alineatul (1) din Decizia 2003/479/CE, sumele de 28,16 EUR și 112,61 EUR se înlocuiesc cu sumele de 28,78 EUR, respectiv 115,09 EUR.
   (2)   La articolul 15 alineatul (2), tabelul se înlocuiește cu următorul tabel:

                  „Distanța dintre locul de reședință și locul de detașare (în km)

                  Suma în EUR

                  0-150

                  0

                  > 150

                  73,98

                  > 300

                  131,52

                  > 500

                  213,73

                  > 800

                  345,26

                  > 1 300

                  542,55

                  > 2 000

                  649,43.”

   (3)   La articolul 15 alineatul (4), 28,16 EUR se înlocuiește cu 28,78 EUR.
   Articolul 2
   Prezenta decizie produce efecte în prima zi a lunii următoare datei adoptării.

      Adoptată la Luxemburg, 27 iunie 2006.

            Pentru Consiliu

            Președintele

         J. PRÖLL

      (1)  JO L 160, 28.6.2003, p. 72. Decizie astfel cum a fost modificată prin Decizia 2005/442/CE (JO L 153, 16.6.2005, p. 23).

      (2)  JO L 337, 22.12.2005, p. 7.


title: Decizia (PESC) 2017/380 a Consiliului din 3 martie 2017 de prelungire a mandatului Reprezentantului Special al Uniunii Europene pentru procesul de pace în Orientul Mijlociu (PPOM)

text:
               4.3.2017

               RO

               Jurnalul Oficial al Uniunii Europene

               L 58/29

         DECIZIA (PESC) 2017/380 A CONSILIULUI
   din 3 martie 2017
   de prelungire a mandatului Reprezentantului Special al Uniunii Europene pentru procesul de pace în Orientul Mijlociu (PPOM)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 aprilie 2015, Consiliul a adoptat Decizia (PESC) 2015/599 (1) de numire a domnului Fernando GENTILINI în calitate de Reprezentant Special al Uniunii Europene (RSUE) pentru procesul de pace din Orientul Mijlociu (PPOM). Mandatul RSUE urmează să expire la 28 februarie 2017.

               (2)

               Mandatul RSUE ar trebui să fie prelungit pentru o perioadă suplimentară de 16 luni.

               (3)

               RSUE își va îndeplini mandatul în contextul unei situații care s-ar putea deteriora și care ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Fernando GENTILINI, în calitate de RSUE pentru procesul de pace din Orientul Mijlociu (PPOM), se prelungește până la 30 iunie 2018. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   (1)   Mandatul RSUE se întemeiază pe obiectivele de politică ale Uniunii privind PPOM.
   (2)   Obiectivul general este o pace globală care ar trebui realizată prin intermediul unei soluții bazate pe coexistența a două state, cu Israelul și un stat palestinian democratic, unit, viabil, pașnic și suveran coexistând în interiorul unor granițe sigure și recunoscute, beneficiind de relații normale cu vecinii lor, în conformitate cu Rezoluțiile 242(1967) și 338(1973) ale Consiliului de Securitate al Organizației Națiunilor Unite (ONU) și reamintind alte rezoluții relevante, inclusiv Rezoluția 2334(2016), cu principiile de la Madrid, inclusiv acordarea unui teritoriu în schimbul păcii, cu foaia de parcurs, cu acordurile obținute anterior de părți, cu Inițiativa arabă pentru pace și cu recomandările Cvartetului pentru Orientul Mijlociu (denumit în continuare „cvartetul”) din 1 iulie 2016. Date fiind diferitele fațete ale relațiilor israeliano-arabe, dimensiunea regională reprezintă un element esențial pentru o pace globală.
   (3)   În vederea atingerii acestui obiectiv, prioritățile de politică sunt menținerea soluției bazate pe coexistența a două state, precum și relansarea și sprijinirea procesului de pace. O serie de parametri clari care să definească baza pentru negocieri reprezintă elementele-cheie pentru obținerea unui rezultat pozitiv, iar Uniunea și-a stabilit poziția cu privire la astfel de parametri în concluziile Consiliului din decembrie 2009, decembrie 2010 și iulie 2014, poziție pe care va continua să o promoveze în mod activ.
   (4)   Uniunea se angajează să conlucreze cu părțile și cu partenerii din comunitatea internațională, inclusiv prin participarea la cvartet și urmărirea în mod activ a unor inițiative internaționale adecvate pentru a crea o nouă dinamică a negocierilor.
   Articolul 3
   Mandat
   (1)   În vederea realizării obiectivelor de politică, mandatul RSUE constă în:

               (a)

               asigurarea unei contribuții active și eficiente din partea Uniunii la acțiuni și inițiative care să conducă la o soluționare finală a conflictului israeliano-palestinian prin intermediul unei soluții bazate pe coexistența a două state și în conformitate cu parametrii Uniunii și cu Rezoluțiile Consiliului de Securitate al ONU, inclusiv RCSONU 2334 (2016), și înaintarea de propuneri de acțiune a UE în acest sens;

               (b)

               facilitarea și menținerea unor legături strânse cu toate părțile la procesul de pace, cu actorii politici relevanți, cu alte țări din regiune, cu membrii cvartetului și alte țări relevante, precum și cu ONU și alte organizații internaționale relevante, precum Liga Statelor Arabe, în scopul de a conlucra cu acestea la consolidarea procesului de pace;

               (c)

               depunerea unor eforturi corespunzătoare pentru a promova și contribui la un eventual nou cadru de negocieri, cu consultarea tuturor părților interesate principale și a statelor membre, în special prin promovarea obiectivelor Declarației comune adoptate de participanții la conferința de la Paris din 15 ianuarie 2017 (2);

               (d)

               acordarea de sprijin și contribuții active la negocierile de pace dintre părți, inclusiv prin înaintarea unor propuneri în numele Uniunii și în concordanță cu politica sa consolidată de lungă durată în contextul respectivelor negocieri;

               (e)

               asigurarea unei prezențe continue a Uniunii în forumurile internaționale relevante;

               (f)

               contribuția la gestionarea și prevenirea crizelor, inclusiv cu privire la Gaza;

               (g)

               contribuția, dacă este necesar, la punerea în aplicare a acordurilor internaționale încheiate între părți și stabilirea de contacte cu acestea pe cale diplomatică în eventualitatea nerespectării clauzelor acestor acorduri;

               (h)

               contribuția la eforturile politice în direcția producerii unor schimbări fundamentale, care să conducă la o soluție durabilă pentru Fâșia Gaza, care constituie o parte integrantă a unui viitor stat palestinian și care ar trebui abordată în cadrul negocierilor;

               (i)

               acordarea unei atenții deosebite factorilor care au implicații asupra dimensiunii regionale a procesului de pace, angajamentului față de partenerii arabi și punerii în aplicare a Inițiativei arabe pentru pace;

               (j)

               stabilirea unor contacte constructive cu semnatarii acordurilor din cadrul procesului de pace cu scopul de a promova respectarea normelor de bază ale democrației, inclusiv respectarea dreptului internațional umanitar, a drepturilor omului și a statului de drept;

               (k)

               prezentarea de propuneri cu privire la intervenția Uniunii în procesul de pace și cu privire la cea mai bună modalitate de continuare a inițiativelor Uniunii și a eforturilor în curs ale Uniunii legate de procesul de pace, cum ar fi contribuția Uniunii la reformele palestiniene și includerea aspectelor politice ale proiectelor de dezvoltare relevante ale Uniunii;

               (l)

               obținerea unui angajament al părților de a se abține de la acțiuni unilaterale care amenință viabilitatea soluției bazate pe coexistența a două state, în special în Ierusalim și în Zona C din teritoriile din Cisiordania aflate sub ocupație;

               (m)

               în calitatea de atașat pe lângă cvartet, prezentarea unor rapoarte periodice privind progresele și evoluția negocierilor, precum și privind activitățile cvartetului, și contribuția la pregătirea reuniunilor atașaților pe lângă cvartet pe baza pozițiilor Uniunii și în coordonare cu membrii cvartetului;

               (n)

               contribuția la punerea în aplicare a politicii Uniunii cu privire la drepturile omului în colaborare cu RSUE pentru drepturile omului, inclusiv a Orientărilor Uniunii cu privire la drepturile omului, în special a Orientărilor Uniunii privind copiii și conflictele armate, precum și cu privire la violența împotriva femeilor și fetelor și combaterea tuturor formelor de discriminare a acestora, și a politicii Uniunii în legătură cu Rezoluția 1325 (2000) a Consiliului de Securitate al ONU privind femeile, pacea și securitatea, inclusiv prin monitorizarea și raportarea evoluțiilor, precum și formularea de recomandări în acest sens;

               (o)

               contribuția la o mai bună înțelegere a rolului Uniunii de către liderii de opinie din regiune.

         (2)   RSUE sprijină activitatea ÎR, menținând totodată o privire de ansamblu asupra tuturor activităților Uniunii în regiune referitoare la PPOM.
   Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   (4)   RSUE își desfășoară activitatea în strânsă coordonare cu reprezentanța Uniunii de la Ierusalim, cu delegația Uniunii de la Tel Aviv, precum și cu toate celelalte delegații relevante ale Uniunii din regiune.
   (5)   RSUE își desfășoară activitatea în principal în regiune, dar în același timp se prezentă regulat la sediul SEAE.
   Articolul 5
   Finanțare
   (1)   Valoarea de referință financiară destinată acoperirii cheltuielilor aferente mandatului RSUE pentru perioada 1 martie 2017-30 iunie 2018 este de1 825 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea unei echipe. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal pe lângă RSUE. Remunerarea personalului detașat este asigurată de statul membru care i-a detașat, de instituția Uniunii care i-a detașat ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului internațional contractat trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, după caz, își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, în vederea asigurării coerenței și consecvenței activităților lor.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și cele aferente membrilor personalului RSUE sunt convenite împreună cu țările gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2013/488/UE a Consiliului (3).
   Articolul 9
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și cu condițiile de securitate din zona pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizaționale și procedurale specifice, destinate gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, precum și a unui plan de urgență și de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de responsabilitate;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de responsabilitate sau ulterior, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR, și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului privind executarea mandatului.

         Articolul 11
   Informare
   RSUE prezintă ÎR și SEAE, periodic, rapoarte verbale și scrise. RSUE prezintă rapoarte periodice către COPS, pe lângă cerințele minime privind raportarea și stabilirea obiectivelor astfel cum sunt prevăzute în orientările privind numirea, mandatul și finanțarea Reprezentanților Speciali ai Uniunii. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și acțiunile statelor membre sunt angajate în mod coerent în vederea realizării obiectivelor de politică ale Uniunii. Activitățile RSUE se coordonează cu cele ale Comisiei. RSUE informează periodic delegațiile Uniunii și misiunile statelor membre în Tel Aviv și în Ierusalim.
   (2)   Pe teren, se menține o strânsă legătură cu șefii de misiune ai statelor membre, cu șefii delegațiilor Uniunii și cu șefii misiunilor PSAC. Aceștia depun toate eforturile pentru a-l sprijini pe RSUE în executarea mandatului. În strânsă coordonare cu șeful delegației Uniunii de la Tel Aviv și cu reprezentanța Uniunii de la Ierusalim, RSUE oferă îndrumare politică locală șefului Misiunii de Poliție a Uniunii Europene pentru teritoriile palestiniene (EUPOL COPPS) și șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah). RSUE stabilește, de asemenea, contacte cu alți actori internaționali și regionali de pe teren.
   Articolul 13
   Revizuire
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la 30 septembrie 2017, un raport privind progresele înregistrate și, până la 31 martie 2018, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2017.

      Adoptată la Bruxelles, 3 martie 2017.

            Pentru Consiliu

            Președintele

         M. FARRUGIA

      (1)  Decizia (PESC) 2015/599 a Consiliului din 15 aprilie 2015 de numire a Reprezentantului Special al Uniunii Europene pentru procesul de pace din Orientul Mijlociu (PPOM) (JO L 99, 16.4.2015, p. 29).

      (2)  Un stat membru (Regatul Unit) a participat doar ca observator și nu a semnat Declarația comună adoptată la conferință.

      (3)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia (UE) 2016/1494 a Parlamentului European din 28 aprilie 2016 privind închiderea conturilor Centrului de Traduceri pentru Organismele Uniunii Europene pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/185

         DECIZIA (UE) 2016/1494 A PARLAMENTULUI EUROPEAN
   din 28 aprilie 2016
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2014,

               —

               având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2014, însoțit de răspunsul centrului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Centrului în ceea ce privește execuția bugetară pentru exercițiul financiar 2014 (05584/2016 – C8-0068/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 208,

               —

               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0084/2016),

               1.

               ia act de conturile anuale finale ale Centrului de Traduceri pentru Organismele Uniunii Europene care sunt prezentate în anexa la raportul Curții de Conturi;

               2.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2014;

               3.

               încredințează președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 33.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 314, 7.12.1994, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2011/757/UE: Decizia Parlamentului European din 25 octombrie 2011 privind închiderea conturilor Colegiului European de Poliție pentru exercițiul financiar 2009

text:
               26.11.2011

               RO

               Jurnalul Oficial al Uniunii Europene

               L 313/25

         DECIZIA PARLAMENTULUI EUROPEAN
   din 25 octombrie 2011
   privind închiderea conturilor Colegiului European de Poliție pentru exercițiul financiar 2009
   (2011/757/UE)
   PARLAMENTUL EUROPEAN,
   având în vedere conturile anuale finale ale Colegiului European de Poliție pentru exercițiul financiar 2009,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2009, însoțit de răspunsurile Colegiului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
   având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,
   având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),
   având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,
   având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),
   având în vedere Raportul anual de activitate pentru 2009 al Direcției Generale Justiție, Libertate și Securitate,
   având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,
   având în vedere Raportul Curții de Conturi privind aplicarea PMA al Colegiului European de Poliție pentru 2010-2014,
   având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,
   având în vedere raportul și anexele aferente acestuia prezentat de Colegiul European de Poliție cu privire la aplicarea Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,
   având în vedere raportul și anexele aferente acestuia prezentat de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,
   având în vedere articolul 77 și anexa VI la Regulamentul său de procedură,
   având în vedere al doilea raport al Comisiei pentru control bugetar (A7-0330/2011),

               1.

               aprobă închiderea conturilor Colegiului European de Poliție pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Colegiului European de Poliție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 137.

      (2)  JO L 250, 27.9.2011, p. 260.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.


title: Decizia 2012/123/PESC a Consiliului din 27 februarie 2012 de modificare a Deciziei 2011/523/UE de suspendare parțială a aplicării Acordului de cooperare dintre Comunitatea Economică Europeană și Republica Arabă Siriană

text:
               28.2.2012

               RO

               Jurnalul Oficial al Uniunii Europene

               L 54/18

         DECIZIA 2012/123/PESC A CONSILIULUI
   din 27 februarie 2012
   de modificare a Deciziei 2011/523/UE de suspendare parțială a aplicării Acordului de cooperare dintre Comunitatea Economică Europeană și Republica Arabă Siriană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La 18 ianuarie 1977, Comunitatea Economică Europeană și Republica Arabă Siriană au încheiat un acord de cooperare (1) (denumit în continuare „Acordul de cooperare”) menit să promoveze cooperarea generală în vederea consolidării relațiilor dintre părți.

               (2)

               La 2 septembrie 2011, Consiliul a adoptat Decizia 2011/523/UE (2) care suspendă parțial aplicarea Acordului de cooperare până când autoritățile siriene vor pune capăt încălcărilor sistematice ale drepturilor omului și până când se va putea considera din nou că acestea respectă dreptul internațional general și principiile care stau la baza Acordului de cooperare.

               (3)

               De atunci și având în vedere continuarea degradării situației din Siria, Uniunea a adoptat măsuri restrictive suplimentare împotriva regimului sirian (3).

               (4)

               În această privință, suspendarea parțială a aplicării Acordului de cooperare ar trebui să continue. În conformitate cu abordarea prezentată în Decizia 2011/523/UE, suspendarea ar trebui să vizeze autoritățile siriene, și nu populația siriană, și ar trebui limitată în consecință. Dat fiind că aurul, metalele prețioase și diamantele sunt produse a căror comercializare aduce beneficii în special regimului sirian și care sprijină, prin urmare, politicile represive ale acestuia, suspendarea ar trebui extinsă pentru a se aplica și comerțului cu aceste materiale,

         ADOPTĂ PREZENTA DECIZIE:
   Articolul 1
   Măsurile enumerate în anexa la prezenta decizie se adaugă în anexa la Decizia 2011/523/UE.
   Articolul 2
   Prezenta decizie se notifică Republicii Arabe Siriene.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 27 februarie 2012.

            Pentru Consiliu

            Președintele

         C. ASHTON

      (1)  JO L 269, 27.9.1978, p. 2.

      (2)  JO L 228, 3.9.2011, p. 19.

      (3)  Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria (JO L 16, 19.1.2012, p. 1), Regulamentul de punere în aplicare (UE) nr. 55/2012 al Consiliului din 23 ianuarie 2012 privind punerea în aplicare a articolului 33 alineatul (1) din Regulamentul (UE) nr. 36/2012 privind măsuri restrictive având în vedere situația din Siria (JO L 19, 24.1.2012, p. 6), Decizia de punere în aplicare 2012/37/PESC a Consiliului din 23 ianuarie 2012 privind punerea în aplicare a Deciziei 2011/782/PESC privind măsuri restrictive împotriva Siriei (JO L 19, 24.1.2012, p. 33).

      ANEXĂ

         Lista măsurilor menționate la articolul 1

                  „6.

                  vânzarea, furnizarea, transferul sau exportul, în mod direct sau indirect, de aur, metale prețioase și diamante, astfel cum sunt enumerate mai jos, originare sau nu din Uniune, către Guvernul Siriei, organismele, societățile și agențiile sale publice, către Banca Centrală a Siriei, precum și către orice persoană sau entitate care acționează în numele sau la instrucțiunile acestora ori către orice entitate sau organism deținut sau controlat de acestea;

                  7.

                  cumpărarea, importul sau transportul, în mod direct sau indirect, de aur, metale prețioase și diamante, astfel cum sunt enumerate mai jos, originare sau nu din Siria, de la Guvernul Siriei, organismele, societățile și agențiile sale publice, de la Banca Centrală a Siriei, precum și de la orice persoană sau entitate care acționează în numele sau la instrucțiunile acestora ori de la orice entitate sau organism deținut sau controlat de acestea; și

                  8.

                  furnizarea, în mod direct sau indirect, de asistență tehnică sau de servicii de brokeraj, de finanțare sau de asistență financiară cu privire la bunurile menționate la punctele 6 și 7 către Guvernul Siriei, organismele, societățile și agențiile sale publice, către Banca Centrală a Siriei, precum și către orice persoană sau entitate care acționează în numele sau la instrucțiunile acestora ori către orice entitate sau organism deținut sau controlat de acestea.

            Aurul, metalele prețioase și diamantele menționate în prezenta anexă sunt următoarele:

                     Codul SA

                     Descriere

                  7102

                  Diamante, chiar prelucrate, dar nemontate și neîncastrate.

                  7106

                  Argint (inclusiv argint aurit sau platinat), sub formă brută sau semiprelucrată sau sub formă de pulbere.

                  7108

                  Aur (inclusiv aur platinat), sub formă brută sau semiprelucrată sau sub formă de pulbere.

                  7109

                  Metale comune sau argint, placate sau dublate cu aur, sub formă brută sau semiprelucrată.

                  7110

                  Platină, sub formă brută sau semiprelucrată sau sub formă de pulbere.

                  7111

                  Metale comune, argint sau aur, placate sau dublate cu platină, sub formă brută sau semiprelucrată.

                  7112

                  Deșeuri și resturi de metale prețioase sau de metale placate sau dublate cu metale prețioase; alte deșeuri și resturi care conțin metale prețioase sau compuși ai metalelor prețioase de tipul celor utilizate în principal pentru recuperarea metalelor prețioase.”


title: Decizia Comisiei din 30 iulie 1991 privind crearea unui Comitet consultativ în domeniul vamal și al impozitării indirecte

text:
               02/Volumul 04

               RO

               Jurnalul Ofícial al Uniunii Europene

               256

         31991D0453

               L 241/43

               JURNALUL OFÍCIAL AL UNIUNII EUROPENE

      DECIZIA COMISIEI

   din 30 iulie 1991
   privind crearea unui Comitet consultativ în domeniul vamal și al impozitării indirecte
   (91/453/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   întrucât, pentru a obține avizele mediilor profesionale și ale consumatorilor cu privire la problemele ridicate de funcționarea Uniunii Vamale, Comisia a creat, în temeiul Deciziei 73/351/CEE (1), astfel cum a fost modificată prin Decizia 86/565/CEE (2), un Comitet consultativ în domeniul vamal;
   întrucât nu există nici o formă de instituționalizare care să reprezinte interesele profesionale pentru problemele care se ridică în domeniul impozitării indirecte; întrucât este indicat să se extindă consultarea mediilor implicate în acest domeniu;
   întrucât experiența a dovedit că structura și funcționarea Comitetului consultativ existent ar trebui redefinite pentru a-i permite să se concentreze mai bine pe temele privind politica vamală și fiscală a Comunității, pe care Comisia și Comitetul ar dori să le aprofundeze;
   întrucât este necesar să se instituie un Comitet consultativ în domeniul vamal și al impozitării indirecte, ale cărui obiective să exprime aceste noi informații;
   întrucât este necesar ca acestui comitet să i se confere un statut bazat pe experiența dobândită,
   DECIDE:
   Articolul 1
   Se instituie pe lângă Comisie un comitet consultativ în domeniul vamal și al impozitării indirecte, denumit în continuare „comitet”.
   Acesta este format din reprezentanții următoarelor categorii economice: industriași, agricultori și pescari, comercianți, transportatori, instituții de asigurare și bancare, comisionari în vamă și agenți vamali (inclusiv comisionarii expeditori), organisme de turism, lucrători, consumatori și întreprinderi mici și mijlocii.
   Articolul 2
   Comitetul are sarcina să furnizeze avize Comisiei cu privire la toate problemele referitoare la politica vamală, precum și la taxa pe valoarea adăugată (TVA) și accize, fie la cererea Comisiei, fie din proprie inițiativă.
   Articolul 3
   (1)   Comitetul este compus din nouăsprezece membri.
   (2)   Locurile se atribuie după cum urmează:

               —

               trei locuri reprezentanților industriei;

               —

               două locuri reprezentanților agriculturii și pescuitului;

               —

               două locuri reprezentanților organizațiilor comerciale;

               —

               două locuri reprezentanților camerelor de comerț și industrie;

               —

               două locuri reprezentanților transporturilor;

               —

               un loc unui reprezentant al instituțiilor bancare și de asigurări;

               —

               două locuri reprezentanților comisionarilor și agenților vamali (inclusiv comisionarilor expeditori);

               —

               un loc unui reprezentant al organismelor de turism;

               —

               un loc unui reprezentant al lucrătorilor;

               —

               două locuri reprezentanților consumatorilor;

               —

               un loc unui reprezentant al întreprinderilor mici și mijlocii.

         Articolul 4
   Membrii comitetului sunt numiți de către Comisie.
   Pentru fiecare din locurile prevăzute care le sunt atribuite, organismele profesionale sau ale consumatorilor cele mai reprezentative pentru activități care implică probleme vamale și fiscale și constituite la nivelul Comunității sau pe plan internațional propun Comisiei doi candidați de naționalități diferite, resortisanți ai statelor membre ale Comunității.
   Articolul 5
   Pentru fiecare dintre membrii comitetului, se recurge, prin metoda definită la articolul 4, la numirea unui membru supleant.
   Fără a aduce atingere dispozițiilor articolului 9, membrul supleant nu asistă la ședințele comitetului și nu participă la lucrările acestuia decât în cazul în care membrul pe care îl înlocuiește este în imposibilitatea de a o face.
   Articolul 6
   Mandatul de membru al comitetului are o durată de trei ani. Mandatul poate fi înnoit.
   După expirarea perioadei de trei ani, membrii comitetului rămân în funcție până când se va proceda la înlocuirea lor sau la înnoirea mandatului lor.
   Mandatul unui membru ia sfârșit înainte de expirarea perioadei de trei ani prin demisie, prin încetarea apartenenței la organizația pe care o reprezintă sau prin deces. Se poate, de asemenea, revoca mandatul unui membru atunci când organizația care i-a prezentat candidatura solicită înlocuirea acestuia.
   Acesta este înlocuit pentru durata mandatului care rămâne de acoperit în conformitate cu procedura prevăzută la articolul 4.
   Funcțiile exercitate nu fac obiectul unei remunerări.
   Articolul 7
   Lista membrilor și a membrilor supleanți este publicată, cu titlu informativ, de către Comisie, în Jurnalul Oficial al Comunităților Europene.

   Articolul 8
   Comitetul alege, pentru o durată de trei ani, un președinte și doi vicepreședinți. Alegerea se desfășoară cu o majoritate de două treimi din membrii prezenți. Membrii aleși constituie biroul comitetului.
   Comitetul poate, cu aceeași majoritate, să adauge alți membri biroului.
   Biroul pregătește și organizează lucrările comitetului.
   Articolul 9
   Comitetul sau serviciile Comisiei pot invita orice persoană care are o competență specială pentru un subiect înscris pe ordinea de zi să participe la lucrări, în calitate de expert.
   Experții participă la deliberări numai pe marginea problemei care le motivează prezența.
   Articolul 10
   Comitetul poate constitui grupuri de lucru.
   Articolul 11
   (1)   Comitetul se reunește la sediul Comisiei la convocarea acesteia. Biroul se reunește la convocarea președintelui de comun acord cu Comisia.
   (2)   Reprezentanții serviciilor interesate ale Comisiei participă la ședințele comitetului, ale biroului și ale grupurilor de lucru.
   (3)   Serviciile Comisiei asigură serviciile de secretariat pentru comitet, birou sau grupuri de lucru.
   Articolul 12
   Deliberările comitetului nu sunt urmate de vot.
   În momentul în care solicită avizul comitetului, Comisia poate stabili termenul la care trebuie furnizat avizul.
   Luările de poziție ale categoriilor economice reprezentate figurează într-un proces-verbal transmis Comisiei.
   În cazul în care avizul solicitat face obiectul unui acord unanim al comitetului, acesta stabilește concluzii comune care se anexează la raport.
   Articolul 13
   Membrii comitetului sunt obligați să nu divulge informațiile de care au luat cunoștință prin lucrările comitetului sau ale grupurilor de lucru, atunci când Comisia îi informează că avizul solicitat sau problema discutată privește lucruri care au un caracter confidențial.
   În acest caz, numai membrii comitetului și reprezentanții serviciilor Comisiei asistă la ședințe.
   Articolul 14
   Se abrogă Decizia 73/351/CEE.
   Articolul 15
   Prezenta decizie intră în vigoare la 30 iulie 1991.

      Adoptată la Bruxelles, 30 iulie 1991.

            Pentru Comisie

         Christiane SCRIVENER

            Membru al Comisiei

      (1)  JO L 321, 22.11.1973, p. 37.

      (2)  JO L 331, 25.11.1986, p. 18.


title: Decizia Comisiei din 10 aprilie 1996 privind reorganizarea Centrului comun de cercetare

text:
Anunţ juridic important

|

31996D0282

Official Journal L 107 , 30/04/1996 P. 0012 - 0015 Ediţie specială în limba cehă Chapter 12 Volume 01 P. 299  - 302 Ediţie specială în limba estonă Chapter 12 Volume 01 P. 299  - 302 Ediţie specială în limba maghiară Chapter 12 Volume 01 P. 299  - 302 Ediţie specială în limba lituaniană Chapter 12 Volume 01 P. 299  - 302 Ediţie specială în limba letonă Chapter 12 Volume 01 P. 299  - 302 Ediţie specială în limba malteză Chapter 12 Volume 01 P. 299  - 302 Ediţie specială în limba polonă Chapter 12 Volume 01 P. 299  - 302 Ediţie specială în limba slovacă Chapter 12 Volume 01 P. 299  - 302 Ediţie specială în limba slovenă Chapter 12 Volume 01 P. 299  - 302

		19960410Decizia Comisieidin 10 aprilie 1996privind reorganizarea Centrului comun de cercetare(96/282/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 8 și articolul 131 alineatul (2),având în vedere avizul Consiliului de administrație a Centrului comun de cercetare (CCC),întrucât CCC, prin Decizia nr. 85/593/Euratom a Comisiei din 20 noiembrie 1985 privind reorganizarea Centrului comun de cercetare [1], astfel cum a fost modificată ultima dată prin Decizia nr. 94/809/Euratom [2], s-a dotat cu o structură adaptată sarcinilor care îi revin;întrucât este oportun să se modifice această structură de fiecare dată când Comisia consideră necesar cu scopul de a asigura eficacitatea optimă a activităților CCC și deplina conformitate a acestora cu prioritățile Comisiei;întrucât Comisia a decis, la 16 ianuarie 1996, ca CCC să devină o direcție generală autonomă a Comisiei cu scopul de a-i conferi autonomia de gestiune necesară pentru buna executare a sarcinilor sale;întrucât este oportun, din acest motiv, prin prezenta decizie să se înlocuiască Decizia nr. 85/593/Euratom și modificările la aceasta,DECIDE:Articolul 1Centrul comun de cercetare, denumit în continuare "CCC", este format din unități create de Comisie pentru asigurarea realizării unor programe de cercetare ale Comunității și a altor sarcini pe care i le încredințează Comisia.Articolul 2Organele de conducere ale CCC sunt:- directorul general;- consiliul de administrație;- comitetul științific.Articolul 3CCC este plasat sub autoritatea unui director general numit de Comisie. Directorul general și o parte a serviciilor care îi sunt direct subordonate au sediul la Bruxelles.Directorul general ia toate măsurile necesare pentru buna funcționare a CCC în sensul regulamentelor în vigoare și conform competențelor care îi sunt delegate.În condițiile definite mai jos, directorul general:- pregătește proiectele de programe pentru sectoarele de activitate ale CCC, precum și elementele financiare corespunzătoare, spre a le prezenta Comisiei;- stabilește strategia CCC, în special în ceea ce privește activitățile de natură concurențială și ia măsurile corespunzătoare pentru a asigura executarea lor;- negociază și încheie contracte cu terți;- asigură executarea programelor și gestiunea financiară;- stabilește organizarea internă a CCC, luând în considerație îndeosebi cerințele bugetului;- exercită, în cadrul responsabilităților acordate, competențele care revin autorității investite cu atribuția de a numi funcționari prin statut și autorității abilitate să încheie contracte de angajare în regimul aplicabil celorlalți agenți.Articolul 4(1) Se instituie un consiliu de administrație al CCC. Acesta este format din următorii membri:(a) un reprezentant la nivel înalt al fiecărui stat membru, numit de Comisie pe baza desemnărilor făcute de autoritățile acelui stat;(b) un președinte ales de reprezentanții statelor membre menționați la litera (a).Toți membrii sunt numiți pentru trei ani și mandatul lor poate fi reînnoit.(2) Consiliul de administrație are drept sarcină să îl asiste pe directorul general și să emită avize care să fie prezentate Comisiei în chestiuni ce privesc:- rolul CCC în cadrul strategiei comunitare de cercetare și dezvoltare tehnologică;- gestiunea științifică/tehnică și financiară a CCC și executarea sarcinilor care îi sunt încredințate.În ceea ce privește subiectele delegate directorului general de către Comisie și în conformitate cu ansamblul subiectelor care privesc mai îndeaproape consiliul de administrație, directorul general solicită avizul consiliului de administrație asupra propunerilor, înainte de aplicarea lor.Avizul prealabil al consiliului de administrație este necesar pentru orice chestiune prezentată Comisiei în vederea luării unei decizii.Consiliul de administrație tratează în special:(i) propunerile de programe de cercetare specifice care trebuie executate de către CCC, precum și propunerile de alte noi sarcini care trebuie să fie încredințate CCC;(ii) elaborarea planificării strategice multianuale care acoperă toate activitățile CCC și, în fiecare an, până la 31 decembrie, planificarea activității anuale corespunzătoare, indicând obiectivele fiecărui program de lucru din anul următor și incluzând o descriere sumară a programului, cu datele principale, reperele științifice și cheltuielile estimate;(iii) urmărirea rezultatelor programelor specifice de cercetare și dezvoltare tehnologică a CCC:- punerea lor în aplicare, veghind, în mod special, la adecvarea la nevoile Comunității;- coerența evoluției lor cu programele specifice de acțiuni indirecte care au legătură cu programele-cadru; în acest scop consiliul de administrație va organiza, o dată pe an, schimburi de opinii cu comitetele de program în cauză;- eventualele lor ajustări;(iv) urmărirea rezultatelor raporturilor cu alte servicii ale Comisiei și cu terții, bazate pe principiul client/contractant;(v) strategia privind activitățile concurențiale ale CCC și urmărirea rezultatelor acestora;(vi) formularea propunerilor pentru bugetul anual al CCC și monitorizarea execuției bugetare;(vii) - organizarea CCC;- gestiunea financiară;- investițiile importante;- punerea în aplicare a activităților sale de cercetare;- evaluarea acestor activități de către "grupe de vizitatori" formate din experți independenți și urmărirea aplicării recomandărilor acestora;(viii) politica de personal, cu un accent deosebit pe:- formularea propunerilor privind politica de personal a CCC;- aspectele legate de mobilitatea personalului și schimburile de personal științific și tehnic cu organismele publice și private din statele membre;(ix) numirile, prelungirea sau încetarea funcțiilor personalului la nivel înalt în CCC.(3) Consiliul de administrație emite avize pe baza majorității impuse de articolul 118 alineatul (2) din Tratatul CEEA, voturile fiind ponderate în conformitate cu această dispoziție. Președintele nu participă la vot.Comisia ține seama, în cea mai mare măsură, de avizele emise de consiliul de administrație. În caz de absență a avizului conform al consiliului de administrație privind o propunere a directorului general, chestiunea trebuie deferită Comisiei, care decide în această privință. Consiliul de administrație este informat cu privire la această decizie. Consiliul este informat, fără întârziere, în cazul în care decizia nu corespunde avizului consiliului de administrație. Este, de asemenea, informat asupra motivelor care justifică această decizie.În cazul în care Comisia nu acceptă un aviz emis de consiliul de administrație privind subiecte care necesită o decizie a Comisiei, aplicarea măsurilor legate de acestea este amânată cu o lună; în acest timp, subiectele trebuie să fie deferite din nou consiliului de administrație, solicitându-se un nou aviz. La primirea avizului sau la sfârșitul lunii, Comisia ia o decizie finală și informează despre aceasta consiliul de administrație. În cazul în care nu este în măsură să accepte avizul consiliului de administrație, Comisia informează, fără întârziere, Consiliul privind decizia sa, precum și motivele care o justifică. Comisia ține consiliul de administrație la curent cu deciziile sale referitoare la CCC asupra tuturor subiectelor pentru care consiliul de administrație a emis un aviz.Consiliul de administrație poate, prin intermediul Comisiei, să prezinte din oficiu Consiliului și Parlamentului European avize în ceea ce privește toate chestiunile referitoare la CCC.(4) Consiliul de administrație își prezintă observațiile asupra raportului anual de gestiune întocmit de directorul general. Aceste observații, însoțite de raportul anual de gestiune aprobat de Comisie, sunt transmise Consiliului și Parlamentului European.Consiliul de administrație consiliază directorul general în legătură cu organizarea evaluării sarcinilor îndeplinite de CCC, cu rezultatele științifice și tehnice, precum și cu gestiunea administrativă și financiară a Centrului; el consiliază, de asemenea, în privința selecției de experți independenți chemați să participe la această evaluare. Consiliul de administrație prezintă propriile sale comentarii asupra rezultatelor acestor evaluări.(5) Consiliul de administrație se reunește cel puțin de patru ori pe an.Consiliul de administrație își stabilește regulamentul de procedură, inclusiv organizarea lucrărilor.CCC asigură secretariatul consiliului de administrație și pune la dispoziția sa toate informațiile de care ar putea avea nevoie.Articolul 5Se constituie, pe lângă directorul general, un comitet științific al CCC.Comitetul științific este compus jumătate din membrii desemnați de directorul general dintre principalii responsabili de unități sau de proiecte și personalul științific la nivel înalt și jumătate din reprezentanții personalului științific și tehnic aleși de personalul științific și tehnic.Comitetul științific este consultat periodic de directorul general asupra tuturor problemelor cu caracter științific și tehnic legate de activitatea CCC. În această calitate, comitetul participă la elaborarea proiectelor de programe.Articolul 6(1) Luând în considerație politica generală adoptată de Consiliu și Parlamentul European și pe baza orientărilor generale date de Comisie, directorul general stabilește proiectele de programe pentru sectoarele de activitate ale CCC.(2) Consiliul de administrație este consultat asupra proiectelor de programe.(3) Comisia, căreia i se prezintă proiectele de programe, procedează la examinarea acestor texte sub aspectul politicilor generale ale Comunității și ținând cont de situația bugetară a acesteia. Ea adoptă propunerile în condițiile prevăzute de tratat și le prezintă Consiliului.Articolul 7(1) Directorul general răaspunde pentru buna executare a programelor încredințate CCC. El orientează, prin deciziile sale, acțiunea institutelor și serviciilor, în special în ceea ce privește opțiunile pe care le comportă realizarea obiectivelor programelor.(2) El furnizează Comisiei toate elementele necesare pentru a-i permite să întocmească rapoartele prevăzute în temeiul articolului 11 din Tratatul Euratom.(3) Directorul general, atât în stadiul executării programelor, cât și în cel al elaborării lor, veghează, după caz, ca toate deciziile să fie luate cu asigurarea coeziunii și articulării raționale între programele succesive, luând în considerație în special infrastructura științifică și industrială a CCC. Directorul general pregătește îndeosebi revizuirea programelor, care are loc la fiecare doi ani.Articolul 8(1) Directorul general stabilește în fiecare an elementele financiare necesare executării programelor pentru a permite elaborarea părții corespunzătoare din proiectul de buget preliminar al Comunităților. Aceste elemente includ în special previziuni ale încasărilor și cheltuielilor aferente executării de către CCC a activităților concurențiale.Dispozițiile articolului 6 se aplică mutatis mutandis la întocmirea proiectelor de buget preliminare în ceea ce privește activitățile de cercetare.(2) Directorul general autorizează cheltuielile CCC; semnează ordinele de plată și cecurile încasate; încheie contracte și contractele de achiziții publice și autorizează transferurile de credite.(3) Directorul general prezintă Comisiei, la sfârșitul exercițiului financiar, situația încasărilor și a cheltuielilor realizate în acel exercițiu financiar.(4) Comisia numește agentul însărcinat cu controlul angajării și autorizării cheltuielilor, precum și cu controlul încasărilor.(5) Comisia numește contabilul însărcinat cu plata cheltuielilor și încasarea veniturilor, precum și cu manipularea fondurilor și a valorilor, de conservarea cărora este responsabil.Articolul 9(1) Directorul general exercită asupra personalului CCC competențele conferite unei autorități investite cu putere de numire, în sensul atribuțiilor care îi sunt delegate.(2) Cu toate acestea, în ceea ce privește funcționarii și agenții de gradul A1 și A2, competențele prevăzute la articolele 29, 49, 50 și 51, precum și la titlul VI din statut sunt exercitate de Comisie la propunerea directorului general.(3) Directorul general ia, în numele Comisiei, toate măsurile necesare în scopul de a asigura securitatea persoanelor și instalațiilor aflate sub răspunderea sa.Articolul 10Directorul general poate să delege directorului general adjunct și directorilor competențele care îi sunt conferite.Adoptată la Bruxelles, 10 aprilie 1996.Pentru ComisieÉdith CressonMembru al Comisiei[1] JO L 373, 31.12.1985, p. 6.[2] JO L 330, 21.12.1994, p. 64--------------------------------------------------


title: 2011/812/UE: Decizia Consiliului din 1 decembrie 2011 de numire a unui membru suedez și a unui supleant suedez în cadrul Comitetului Regiunilor

text:
               7.12.2011

               RO

               Jurnalul Oficial al Uniunii Europene

               L 324/32

         DECIZIA CONSILIULUI
   din 1 decembrie 2011
   de numire a unui membru suedez și a unui supleant suedez în cadrul Comitetului Regiunilor
   (2011/812/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un post de membru a devenit vacant ca urmare a încheierii mandatului domnului Kent JOHANSSON.

               (3)

               Un post de supleant va deveni vacant ca urmare a numirii doamnei Ewa May KARLSSON în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor, pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           doamna Ewa-May KARLSSON, Ledamot i kommunfullmäktige, Vindelns kommun

                     și

               (b)

               în calitate de supleant:

                           —

                           doamna Carola GUNNARSSON, Ledamot i kommunfullmäktige, Sala kommun.

         Articolul 2
   Prezenta decizie intră în vigoare la data adoptării.

      Adoptată la Bruxelles, 1 decembrie 2011.

            Pentru Consiliu

            Președintele

         W. KOSINIAK-KAMYSZ

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2010/247/: Decizia Consiliului din 26 aprilie 2010 de numire a unui membru polonez și a unui supleant polonez în cadrul Comitetului Regiunilor

text:
               1.5.2010

               RO

               Jurnalul Oficial al Uniunii Europene

               L 110/30

         DECIZIA CONSILIULUI
   din 26 aprilie 2010
   de numire a unui membru polonez și a unui supleant polonez în cadrul Comitetului Regiunilor
   (2010/247/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului polonez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE și Decizia 2010/29/UE de numire a membrilor și a supleanților în cadrul Comitetului Regiunilor pentru perioada 26 ianuarie 2010-25 ianuarie 2015 (1).

               (2)

               Un post de membru în cadrul Comitetului Regiunilor a devenit vacant ca urmare a încheierii mandatului domnului Tadeusz WRONA, membru în cadrul Comitetului Regiunilor. Un post de supleant a devenit vacant ca urmare a numirii domnului Jan BRONŚ în calitate de membru în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Jan BRONŚ, primar al Oleśnica (schimbare de mandat);

                     și

               (b)

               în calitate de supleant:

                           —

                           domnul Zbigniew PODRAZA, primar al Dąbrowa Górnicza.

         Articolul 2
   Prezenta decizie produce efecte de la data adoptării.

      Adoptată la Luxemburg, 26 aprilie 2010.

            Pentru Consiliu

            Președintele

         M. Á. MORATINOS

      (1)  JO L 348, 29.12.2009, p. 22 și JO L 12, 19.1.2010, p. 11.


Anunţ juridic important

|

52007IP0151

Decizia Parlamentului European din 25 aprilie 2007 privind constituirea şi stabilirea competenţelor, componenţei şi a duratei mandatului comisiei temporare pentru schimbările climatice

Jurnalul Oficial 074 E , 20/03/2008 p. 0652 - 0653

		P6_TA(2007)0151Comisie temporară pentru schimbările climaticeDecizia Parlamentului European din 25 aprilie 2007 privind constituirea şi stabilirea competenţelor, componenţei şi a duratei mandatului comisiei temporare pentru schimbările climaticeParlamentul European,- având în vedere articolul 175 din Regulamentul său de procedură,- având în vedere Decizia Conferinţei preşedinţilor din 19 aprilie 2007 de a propune constituirea unei comisii temporare pentru schimbările climatice, care defineşte atribuţiile şi componenţa acesteia,- având în vedere necesitatea urgentă de a adopta măsuri concrete, la toate nivelurile, pentru a face faţă schimbărilor climatice şi necesitatea ca acest proces să fie declanşat de conducătorii politici,- având în vedere rezoluţiile Parlamentului European privind schimbările climatice, în special cele adoptate la 16 noiembrie 2005 [1], 26 octombrie 2006 [2] şi 14 februarie 2007 [3],- având în vedere necesitatea de a obţine şi a coordona avizele diverselor comisii interesate, pentru ca Parlamentul European să poată juca un rol cheie în ceea ce priveşte sensibilizarea şi să poată pune provocările generate de schimbările climatice pe primele locuri pe agenda internaţională,- având în vedere necesitatea de a-şi organiza lucrările şi structurile în consecinţă, în special prin atribuirea mijloacelor suplimentare necesare pentru a trata această chestiune în mod adecvat,1. decide să constituie o comisie temporară pentru schimbările climatice, învestită cu următoarele atribuţii:a) formularea de propuneri privind viitoarea politică integrată a Uniunii Europene în materie de schimbări climatice şi coordonarea poziţiei Parlamentului European în ceea ce priveşte negocierea cadrului internaţional al politicii climatice după 2012;b) analizarea şi evaluarea situaţiei schimbărilor climatice şi elaborarea de propuneri de acţiuni adecvate, la toate nivelurile, însoţite de evaluări ale impactului lor financiar şi ale eventualelor costuri în absenţa acţiunilor respective;c) constituirea unui inventar cât mai complet posibil al evoluţiilor recente şi al perspectivelor în materie de luptă împotriva schimbărilor climatice, astfel încât să ofere Parlamentului analiza detaliată necesară a acestora pe baza cărora să îşi poată asuma responsabilităţi politice;d) studierea impactului de mediu, juridic, economic, social, geopolitic, regional şi de sănătate publică al acestor evoluţii recente şi perspective;e) analizarea şi evaluarea modului în care legislaţia comunitară în domeniu a fost aplicată până în prezent;f) în acest sens, crearea de contacte adecvate şi organizarea de audieri cu parlamentele şi guvernele statelor membre şi ale ţărilor terţe, cu instituţiile europene şi cu organizaţiile internaţionale, precum şi cu reprezentanţi ai comunităţii ştiinţifice, ai întreprinderilor şi ai societăţii civile, inclusiv cu reţelele de autorităţi locale şi regionale;2. decide ca competenţele comisiilor permanente ale Parlamentului însărcinate cu adoptarea, urmărirea şi punerea în aplicare a legislaţiei comunitare din acest domeniu să rămână neschimbate, comisia temporară putând să formuleze recomandări privind acţiunile sau iniţiativele de întreprins;3. decide că mandatul comisiei temporare va fi de 12 luni, începând de la 10 mai 2007, urmând ca la sfârşitul acestui mandat comisia să prezinte Parlamentului un raport cuprinzând, după caz, recomandări privind acţiunile sau iniţiativele de întreprins;4. decide că această comisia temporară va avea 60 de membri.[1] JO C 280 E, 18.11.2006, p. 120.[2] Texte adoptate la această dată, P6_TA(2006)0460.[3] Texte adoptate la această dată, P6_TA(2007)0038.--------------------------------------------------


title: 2010/424/PESC: Decizia 2010/424/PESC a Consiliului din 26 iulie 2010 de modificare a Acțiunii comune 2008/736/PESC privind misiunea de monitorizare a Uniunii Europene în Georgia, EUMM Georgia

text:
               31.7.2010

               RO

               Jurnalul Oficial al Uniunii Europene

               L 199/29

         DECIZIA 2010/424/PESC A CONSILIULUI
   din 26 iulie 2010
   de modificare a Acțiunii comune 2008/736/PESC privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC privind misiunea de monitorizare a Uniunii Europene în Georgia, EUMM Georgia (1).

               (2)

               Acțiunea comună 2008/736/PESC a fost prelungită ultima dată prin Acțiunea comună 2009/572/PESC (2) până la 14 septembrie 2010. Valoarea de referință financiară prevăzută pentru acoperirea cheltuielilor legate de EUMM Georgia până la acea dată a fost stabilită la suma de 49 600 000 EUR. Valoarea de referință financiară ar trebui majorată cu 2 500 000 EUR pentru a lua în considerare necesitățile operaționale suplimentare ale misiunii.

               (3)

               Acțiunea comună 2008/736/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 14 alineatul (1) din Acțiunea comună 2008/736/PESC se înlocuiește cu următorul text:

      „(1)   Valoarea de referință financiară destinată acoperirii cheltuielilor legate de misiune este de 52 100 000 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 26 iulie 2010.

            Pentru Consiliu

            Președintele

         C. ASHTON

      (1)  JO L 248, 17.9.2008, p. 26.

      (2)  JO L 197, 29.7.2009, p. 110.


title: Decizia nr. 387/06/COL a Autorității de Supraveghere a AELS din 13 decembrie 2006 de modificare a Deciziei nr. 195/04/COL a Autorității de Supraveghere a AELS privind punerea în aplicare a dispozițiilor la care se face referire în articolul 27 din partea II a Protocolului 3 la Acordul între statele AELS privind instituirea unei Autorități de Supraveghere și a unei Curți de Justiție, în ceea ce privește formularele standard de notificare a ajutorului

text:
               11.6.2009

               RO

               Jurnalul Oficial al Uniunii Europene

               L 148/35

      DECIZIA NR. 387/06/COL A AUTORITĂȚII DE SUPRAVEGHERE A AELS
   din 13 decembrie 2006
   de modificare a Deciziei nr. 195/04/COL a Autorității de Supraveghere a AELS privind punerea în aplicare a dispozițiilor la care se face referire în articolul 27 din partea II a Protocolului 3 la Acordul între statele AELS privind instituirea unei Autorități de Supraveghere și a unei Curți de Justiție, în ceea ce privește formularele standard de notificare a ajutorului
   AUTORITATEA DE SUPRAVEGHERE A AELS,
   AVÂND ÎN VEDERE Acordul privind Spațiul Economic European (1), în special articolele 61 și 63 și Protocolul 26,
   AVÂND ÎN VEDERE Acordul între statele AELS privind instituirea unei Autorități de Supraveghere și a unei Curți de Justiție (2), în special articolul 27 din partea II a Protocolului 3 la Acordul privind Autoritatea de Supraveghere și Curtea de Justiție,
   ÎNTRUCÂT, la 14 iulie 2004, Autoritatea de Supraveghere a AELS a adoptat Decizia nr. 195/04/COL privind punerea în aplicare a dispozițiilor la care se face trimitere în articolele 27-29 din partea II a Protocolului 3 la Acordul privind Autoritatea de Supraveghere și Curtea de Justiție (3);
   ÎNTRUCÂT Decizia nr. 195/04/COL a Autorității de Supraveghere a AELS a stabilit un formular obligatoriu și complet de notificare a ajutorului de stat;
   ÎNTRUCÂT Autoritatea de Supraveghere a AELS a adoptat noi orientări privind ajutorul regional național pentru perioada 2007-2013 (4) aplicabile pentru toate ajutoarele la nivel regional ce se vor acorda după 31 decembrie 2006;
   ÎNTRUCÂT, ca urmare a adoptării noilor orientări comunitare privind ajutorul regional național pentru perioada 2007-2013 (5), Comisia Europeană a modificat părți din formularul de notificare (6);
   ÎNTRUCÂT, ca urmare a adoptării de către Autoritatea de Supraveghere a AELS a unor noi orientări privind ajutorul regional național pentru perioada 2007-2013, este necesar să se modifice unele părți din formularul de notificare stabilit prin Decizia nr. 195/04/COL;
   DUPĂ CONSULTAREA Comitetului consultativ pentru ajutorul de stat prin scrisoarea datată 21 noiembrie 2006 în temeiul articolului 29 din partea II a Protocolului 3 la Acordul privind Autoritatea de Supraveghere și Curtea de Justiție,
   ADOPTĂ PREZENTA DECIZIE:
   Articolul 1
   Anexa I din Decizia nr. 195/04/COL a Autorității de Supraveghere a AELS se modifică în conformitate cu anexa la prezenta decizie.
   Articolul 2
   Prezenta decizie se adresează Republicii Islanda, Principatului Liechtenstein și Regatului Norvegiei.
   Articolul 3
   Prezenta decizie intră în vigoare în ziua următoare adoptării sale de către Autoritate.
   Articolul 4
   Numai textul în limba engleză al prezentei decizii este autentic.

      Adoptată la Bruxelles, 13 decembrie 2006.

            Pentru Autoritatea de Supraveghere a AELS

         Bjørn T. GRYDELAND

            Președinte

         Kristján Andri STEFÁNSSON

            Membru al Colegiului

      (1)  Denumit în continuare „Acordul SEE”.

      (2)  Denumit în continuare „Acordul privind Autoritatea de Supraveghere și Curtea de Justiție”.

      (3)  JO L 139, 25.5.2006, p. 37 și Suplimentul SEE nr. 26, 25.5.2006, p. 1.

      (4)  Decizia Autorității de Supraveghere a AELS nr. 85/06/COL din 6 aprilie 2006, nepublicată încă în Jurnalul Oficial. Capitolul 25B din Orientările privind ajutorul de stat corespunde Comunicării Comisiei – Orientări privind ajutorul regional național pentru 2007-2013 (JO C 54, 4.3.2006, p. 13).

      (5)  A se vedea nota de subsol 4.

      (6)  Regulamentul (CE) nr. 1627/2006 al Comisiei din 24 octombrie 2006 de modificare a Regulamentului (CE) nr. 794/2004 privind formularele standard de notificare a ajutorului de stat (JO L 302, 1.11.2006, p. 10).

      ANEXĂ